31999R0936
L 117/9
JURNALUL OFÍCIAL AL UNIUNII EUROPENE
REGULAMENTUL (CE) NR. 936/1999 AL COMISIEI
din 27 aprilie 1999
de modificare sau abrogare a anumitor regulamente privind clasificarea mărfurilor în Nomenclatura Combinată
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2658/87 al Consiliului din 23 iulie 1987 privind nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 2261/98 al Comisiei (2), în special articolul 9,
(1)
întrucât Regulamentul (CEE) nr. 2658/87 instituie o nomenclatură a mărfurilor, denumită în continuare „Nomenclatura Combinată”, care îndeplinește în același timp atât cerințele Tarifului Vamal Comun, cât și pe cele ale statisticii comerțului exterior a Comunității;
(2)
întrucât Comunitatea este semnatară a Convenției internaționale privind sistemul armonizat de denumire și codificare a mărfurilor, numită „Sistemul Armonizat”;
(3)
întrucât, prin urmare, Nomenclatura Combinată menționată anterior a fost stabilită pe baza Sistemului Armonizat;
(4)
întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, a fost necesar să fie adoptate dispoziții privind clasificarea mărfurilor prevăzute de anexele la prezentul regulament;
(5)
întrucât, datorită modificărilor intervenite cu privire la descrierea produselor, a codurilor acestora și a notelor legale în nomenclatura Sistemului Armonizat sau în Nomenclatura Combinată, anumite regulamente de clasificare ar trebui abrogate atunci când acestea nu mai sunt relevante sau valabile;
(6)
întrucât anumite regulamente, deși sunt încă relevante, se referă la coduri și note legale care nu mai există; întrucât, prin urmare, aceste regulamente trebuie actualizate pentru a le adapta codurilor și notelor legale în vigoare;
(7)
întrucât măsurile prevăzute de prezentul regulament sunt conforme cu avizul Secțiunii nomenclaturii tarifare și statistice a Comitetului Codului Vamal,
ADOPTĂ PREZENTUL REGULAMENT:
Articolul 1
În cazul regulamentelor enumerate în coloana 2 din anexa A, cu privire la mărfurile descrise în coloanele 3 și 4, codurile și notele legale ale Nomenclaturii Combinate specificate în coloana 5 se înlocuiesc cu codurile și notele legale ale Nomenclaturii Combinate din coloana 6.
Articolul 2
Regulamentele enumerate în anexa B se abrogă.
Articolul 3
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 aprilie 1999.